‘Renosterstropers’ naby Oos-Londen in hegtenis | Maroela Media
Foto: SAPD, Oos-Kaap
“Die mans was op pad na ŉ nabygeleë privaat natuurreservaat,” het die polisie van die Oos-Kaap in ŉ verklaring gesê. “Polisiebeamptes het ŉ wenk ontvang en hul voertuig is Sondag buite Oos-Londen voorgekeer.”
Drie mans is van Nelspruit en twee is van King William’s Town. Hulle is almal tussen 26 en 46 jaar oud.
Die polisie het beslag gelê op ŉ .308-jaggeweer, ammunisie, ŉ byl en ŉ saag.
“Die mans verskyn Dinsdag in die landdroshof in Oos-Londen op aanklag van die onwettige besit van ŉ vuurwapen en ammunisie en sameswering om ŉ misdaad te pleeg.
Lt.genl. Liziwe Ntshinga, provinsiale polisiekommissaris, het gesê sy is beïndruk met die goeie wenk wat ontvang is wat die polisie in staat gestel het om te reageer en die verdagtes in hegtenis te neem nog voor enige skade aangerig is.
Doen dieselfde met hulle as dit wat hul planne was met die renosters, mooi gedoen SAPD
Dit is so lekker om te lees dat hulle betyds gevang is. By voorbaat gevang is.